Názov kvalifikácie:	Stavebný klampiar 	
Číselné označenie kvalifikácie
kód SK ISCO- 08:	7213001  
	
Povolanie, ktorého sa kvalifikácia týka:	7213 Klampiari	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	
450 hodín	
Z toho teoretická príprava:
Z toho praktická príprava:	100 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti:	Odborné zručnosti:	

STAVEBNÝ KLAMPIAR má vedomosti/pozná:	
STAVEBNÝ KLAMPIAR je zručný v oblasti:	

- popísať zásady bezpečnosti a ochrany zdravia pri práci,  určiť používanie ochranných pracovných pomôcok a reprodukovať vedomosti o požiarnej ochrane; 
- definovať kovové materiály a polotovary;
- vysvetliť postup orientácie sa v schémach, pracovných návodoch, katalógoch a technickej dokumentácii a vymedziť ich používanie v pracovných činnostiach;
- popísať technológiu výroby klampiarskych výrobkov; 
-reprodukovať  technológiu klampiarskych prác v stavebníctve; 
- uviesť príklady na klampiarske stroje, prípravky a nástroje používané pri výrobe kovových klampiarskych výrobkov v stavebníctve, vysvetliť ich nastavenie a ovládanie;
- pomenovať a určiť možné zdroje znečisťovania životného prostredia súvisiace s klampiarskou výrobou a definovať spôsoby jeho ochrany v súvislosti s klampiarskou výrobou.
	
- voľby potrebných surovín a zariadení pre výrobu klampiarskeho tovaru;
- výberu vhodnej technologickej operácie podľa druhu zvoleného materiálu;
- voľby najefektívnejšieho pracovného postupu pri vykonávaní pracovných operácií;
- ručného spracovania materiálov strihaním, rezaním, vŕtaním, pilovaním, ohýbaním a brúsením ručnými nástrojmi; 
 -strojového spracovania  kovových materiálov   rezaním, strihaním, ohýbaním, zakružovaním, drážkovaním na strojoch alebo mechanizovaných linkách;
- opravy a rekonštrukcie všetkých druhov výrobkov v celom rozsahu klampiarskej  technológie,
- montáže a demontáže klampiarskych výrobkov alebo konštrukcií;
- nastavovania a ovládania klampiarskych strojov a ručných nástrojov;
- vykonávania bežnej údržby strojov, nástrojov a zariadení;
- povrchovej úpravy klampiarskych výrobkov; 
-dodržiavania bezpečnosti práce a správneho používania pracovných pomôcok;
-nakladania s odpadom z výroby a montáže;
-zaznamenávania technických údajov a výsledkov práce.	

Hodnotiaci štandard pre ISDV

Predmetom overenia a hodnotenia bude:

Obsah teoretickej a praktickej časti skúšky:

1.	Znalosť základných právnych noriem týkajúcich sa BOZP a hygieny práce (Zákon č.433/2003 Zb. z. Zákonník práce. Zákon č.367/2001 Zb. z. a zákon č.330/1996 o BOZP).
2.	Používanie predpísaných ochranných prostriedkov.
3.	Práca s dodanou konštrukčnou a technologickou dokumentáciou.
4.	Vypracovanie konštrukčnej dokumentácie a technologického postupu na zhotovenie jednoduchého klampiarskeho výrobku.
5.	Voľba vhodných nástrojov, náradia, pomôcok a meradiel.
6.	Voľba vhodných materiálov na výrobu klampiarskeho výrobku.
7.	Voľba a používanie vhodných pracovných postupov ručného a strojného spracovania materiálov.
8.	Stanovenie množstva materiálu podľa technickej dokumentácie (výpočet množstva krytiny pri pokrývačských prácach, množstva potrebných klampiarskych prvkov).
9.	Stanovenie požadovaných rozmerov klampiarskych prvkov podľa technickej dokumentácie.
10.	Prevedenie klampiarskych prác súvisiacich so zastrešením. 
11.	Prevedenie klampiarskych prác súvisiacich s priečelím.
12.	Izolatérske klampiarske práce.
13.	Voľba a používanie vhodných materiálov na povrchovú ochranu.
14.	Voľba vhodného technologického postupu pre opravu, prípadne rekonštrukciu daného výrobku, renovácia.
15.	Obsluha základných strojov a zariadení podľa technologických a bezpečnostných popisov a noriem.
16.	Objasnenie vzniku a druhu odpadov pri klampiarskych prácach, ich triedenie a spracovanie.
17.	Vysvetlenie zaznamenávania údajov o priebehu technologického procesu a systému ako aj štandardy akosti a kvality.